Държавен вестник, бр. 82, 2023 г., стр. 23

БРОЙ  82	
Д Ъ Р Ж А В Е Н  В Е С Т Н И К 	
СТР.  23  
да издаде решение за удължаване срока на 
временното задържане най-много до 90 дни 
от деня на задържането.
(12) За решението по ал. 11 се прилагат 
ал. 5 – 10.
(13) Ако в сроковете по ал. 1 или 11 не се 
вземе решение от други компетентни органи 
за по-нататъшно задържане на паричните 
средства в рамките на друго производство 
или установените факти и обстоятелства не 
оправдават по-нататъшното задържане на 
паричните средства, те се връщат чрез банков 
превод и/или в брой на лицето, от което са 
задържани, или на изрично упълномощено 
от него лице.“
§ 8. Член 11а се изменя така:
„Митнически регистър
Чл. 11а. (1) Митническите органи водят ре-
гистър за пренесените през границата на стра-
ната парични средства съгласно чл. 10а – 10г.
(2) При пренасяне на придружени и непри-
дружени парични средства за или от трета 
страна се прилагат декларациите, утвърдени 
с Регламент за изпълнение (ЕС) 2021/776 на 
Комисията от 11 май 2021 г. за установяване 
на образците на някои формуляри, както и 
техническите правила за ефективния обмен 
на информация съгласно Регламент (ЕС) 
2018/1672 на Европейския парламент и на Съ-
вета относно контрола на паричните средства, 
които се внасят в Съюза или се изнасят от 
него (ОВ, L 167/6 от 12 май 2021 г.).
(3) При пренасяне на придружени и не-
придружени парични средства за или от 
държава – членка на Европейския съюз, се 
прилагат декларации, съдържащи данни, ко-
ито се попълват и при пренасяне за или от 
трета страна.
(4) Декларациите се съхраняват за срок 
5 години независимо от използвания носител. 
Срокът започва да тече от деня, в който дан- 
ните са били получени, освен в случаите на 
чл. 13, параграф 5 от Регламент (ЕС) 2018/1672.
(5) Ако задължението за деклариране на 
придружени парични средства или задъл-
жението за оповестяване на непридружени 
парични средства не е изпълнено, митничес- 
ките органи попълват и вписват в регистъра 
служебната декларация по чл. 4 от Регламент 
за изпълнение (ЕС) 2021/776, към която се 
прилага декларация за парични средства по 
чл. 1, съответно декларация за оповестяване 
на парични средства по чл. 2 от същия рег- 
ламент. Служебна декларация се попълва и 
когато има основателни съмнения или данни, 
че паричните средства, независимо от тяхната 
стойност, са свързани с престъпна дейност.
(6) Информацията по този член се събира 
и обработва съгласно чл. 17а от Закона за 
митниците и изискванията за защита на лич-
ните данни. При всяко обработване на лични 
данни се спазват правилата на Регламент (ЕС) 
2016/679 на Европейския парламент и на Съвета 
от 27 април 2016 г. относно защитата на физи-
ческите лица във връзка с обработването на 
лични данни и относно свободното движение 
на такива данни и за отмяна на Директива 
95/46/ЕО (Общ регламент относно защитата 
на данните) (ОВ, L 119/1 от 4 май 2016 г.) и 
Регламент (ЕС) 2018/1725 на Европейския 
парламент и на Съвета от 23 октомври 2018 г. 
относно защитата на физическите лица във 
връзка с обработването на лични данни от 
институциите, органите, службите и агенциите 
на Съюза и относно свободното движение на 
такива данни и за отмяна на Регламент (ЕО) 
№ 45/2001 и Решение № 1247/2002/ЕО (ОВ, L 
295/39 от 21 ноември 2018 г.) в съответствие в 
предвидените в действащото законодателство 
ограничения по чл. 23 от Регламент (ЕС) 
2016/679.
(7) Равностойността на друга валута в 
евро се определя по курса за митнически 
цели съгласно чл. 22 от Закона за митни-
ците, приложим за тази валута, в левове в 
деня на пренасянето на паричните средства 
през границата на страната и се въвежда в 
декларацията.“
§ 9. Член 11б се изменя така:
„Обмен на информация
Чл. 11б. (1) Митническите органи въвеждат 
информацията, получена съгласно чл. 3 или 
4, чл. 5, параграф 3 или чл. 6 от Регламент 
(ЕС) 2018/1672, и я предават на национал-
ното звено за финансово разузнаване, като 
я подават в Митническата информационна 
система, създадена с Регламент (ЕО) № 515/97 
на Съвета от 13 март 1997 г. относно взаимо-
помощта между административните органи на 
държавите членки и сътрудничеството между 
последните и Комисията по гарантиране на 
правилното прилагане на законодателството 
в областта на митническите и земеделските 
въпроси, наричан по-нататък „Регламент (ЕО) 
№ 515/97“.
(2) Митническите органи предават инфор-
мацията по ал. 1 във възможно най-кратък 
срок, но не по-късно от 15 работни дни след 
деня, в който информацията е била получена.
(3) Митническите органи обменят инфор-
мация съгласно чл. 10 и 11 от Регламент (ЕС) 
2018/1672 с държавите – членки на Европей-
ския съюз, с други държави по силата на влез-
ли в сила международни договори, по които 
Република България е страна, с Европейската 
комисия, Европейската прокуратура и Аген-
цията на Европейския съюз за сътрудничество 
в областта на правоприлагането (Европол).
(4) Митническите органи събират, обработ-
ват и обменят получена информация по чл. 11а 
с други държавни органи на национално ниво 
в рамките на тяхната компетентност относно:
1. нарушения на валутното законодателство;
2. наличие на основателни съмнения или 
данни, че пренасяните парични средства са 
свързани с изпиране на пари и финансиране 
на тероризма по смисъла на Закона за мер-
ките срещу изпирането на пари и Закона за 
мерките срещу финансирането на тероризма;